stanford-oval/wikipedia huggingface dataset:
Serik Žamankulov

| Serik Žamankulov> Серік Түгелбайұлы Жаманқұлов.Henkilötiedot |
| --- | --- |
Koko nimi:  Serik Tygelbajuly Žamankulov
Syntynyt: 18. marraskuuta 1983 (ikä 40) Žanatas, Kazakstanin SNT
Kansalaisuus:   Kazakstan
Futsalpelaaja
Pelipaikka:  kärkipelaaja
Pituus:  174 cm
Paino:  74 kg
Nyk. joukkue:  MFK Kairat
Sarja:  Kazakstanin futsal-liiga
Pelaajaura
Ammattilaisjoukkueet
2009–:  Kairat
Maajoukkueet
:  Kazakstan
| Mitalit> Maa:  Kazakstan.Miesten futsal.EM-kilpailut  | Mitalit> Maa:  Kazakstan.Miesten futsal.EM-kilpailut  | Mitalit> Maa:  Kazakstan.Miesten futsal.EM-kilpailut  | Maa:  Kazakstan> Miesten futsal. |
| --- | --- | --- | --- |
|  Pronssia | Serbia 2016 |  |  |
Serik Tygelbajuly Žamankulov (kaz. Серік Түгелбайұлы Жаманқұлов, Serık Tügelbaıūly Jamanqūlov, ven. Серик Тугелбаевич Жаманкулов, Serik Tugelbajevitš Žamankulov, s. 18. marraskuuta 1983 Žanatas) on kazakstanilainen futsalpelaaja, joka edustaa kotimaansa pääsarjassa pelaavaa MFK Kairatia ja Kazakstanin futsalmaajoukkuetta. Pelipaikaltaan 174 senttimetriä pitkä ja 74 kilogrammaa painava Žamankulov on kärkipelaaja eli pivot.
Žamankulov oli mukana saavuttamassa pronssia Kazakstanin historian ensimmäisistä EM-kilpailuista vuonna 2016. Hän oli myös yksi noiden kilpailuiden parhaista maalintekijöistä kuudella osumallaan.
Žamankulov on edustanut Kairatia vuodesta 2009 alkaen. Hän on voittanut seuran paidassa kahdesti UEFA Futsal Cupin, vuosina 2013 ja 2015.
Robert Harmon

Robert Harmon (s. 1953 White Plains, New York) on yhdysvaltalainen elokuvaohjaaja. Hänen ensimmäinen pitkä elokuvansa Liftari (1986) ei julkaisuaikanaan ollut hitti, mutta on saavuttanut sittemmin kulttisuosion. Harmonin seuraavaa ohjaustyötä saatiin odottaa vuoteen 1991 asti, jolloin uransa pohjalla olleen John Travoltan tähdittämä Tender julkaistiin. Kaksi vuotta myöhemmin Ei pakopaikkaa osoittautui Harmonin suurimmaksi kassamenestykseksi: elokuva tuotti yli 50 miljoonaa dollaria.
Vuonna 1996 Harmon ohjasi televisioon Gotti-elokuvan, joka sai kuusi Emmy-ehdokkuutta ja yhden -voiton. Vuonna 2002 hän ohjasi yhdessä Rick Botan kanssa Wes Cravenin tuottaman kauhuelokuvan They. Seuraavana vuonna valmistui Highwaymen, joka osoittautui hitiksi videolevityksessä päätähti James Caviezelin noustua tähdeksi seuraavana vuonna. Seuraavana vuonna valmistunut televisioelokuva Ike: Countdown to D-Day sai kuusi Emmy-ehdokkuutta. Viime vuodet Harmon on ohjannut TV-elokuvia tähtenään Tom Selleck.
Aiheesta muualla

Robert Harmon Internet Movie Databasessa. (englanniksi)
STX

STX viittaa seuraaviin:
STX Corporation
STX Europe
STX Finland
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”STX”, voi hakea sivunnimihaulla, laajalla sivunnimihaulla tai tekstihaulla.
Selim Ideon Rennerfelt

Selim Ideon Rennerfelt (13. heinäkuuta 1838 Inkoo – 10. maaliskuuta 1906 Pultava) oli Venäjän keisarillisessa armeijassa palvellut suomalainen kenraalimajuri.
Rennerfeltin vanhemmat olivat kuvernementin sihteeri Bror Carl Henrik Rudman Rennerfelt ja Johanna Gustava Jack ja puoliso vuodesta 1867 Elisabet Ivanovna Ivanova. Myös hänen veljestään Robert Mauritz Cecil Rennerfeltistä tuli kenraalimajuri. Selim Ideon Rennerfelt tuli oppilaaksi Haminan kadettikouluun 1850, ja hänet määrättiin sieltä 1858 valmistuttuaan vänrikkinä palvelukseen 6. krenatööritykistöprikaatiin. Hänet ylennettiin aliluutnantiksi 1862 ja komennettiin palvelukseen Iževskin asetehtaalle 1864, luutnantiksi hän yleni samana vuonna. Rennerfelt ylennettiin alikapteeniksi 1867 ja siirrettiin palvelukseen Tulan asetehtaalle. Hänet ylennettiin kapteeniksi 1871 ja everstiluutnantiksi 1879, jolloin hänet siirrettiin palvelukseen Siestarjoen asetehtaalle. Saman vuoden joulukuussa Rennerfelt nimitettiin tykistön päähallinnon tykistökomitean aseosaston konsultoivaksi jäseneksi. Vuonna 1892 hänet ylennettiin everstiksi ja määrättiin Siestarjoen asetehtaan vastaanottokomitean puheenjohtajaksi. Eron sotapalveluksesta Rennerfelt sai  kenraalimajurina toukokuussa 1894.
Seto (Aichi)

| Seto (瀬戸市) |
| --- | --- |
 Jōkō-jin temppeli
 lippu:  Symboli
 Seton sijainti Aichin prefektuurissa
 Seto
 Koordinaatit: 35°13′25″N, 137°05′03″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  111,40 km²
Väkiluku (04/2020):  129 410
 – Väestötiheys:  1 161,7 as./km²
Symbolit:  
 – Puu:  Ilex rotunda
 – Kukka:  Kamelia
 
 http://www.city.seto.aichi.jp/ 
Infobox OKVirheellinen NIMI-arvo: 
Seto (jap. 瀬戸市, Seto-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin pohjoisosassa Yadajoen sivujoen Seton varrella Owarin kukkuloilla. Pohjoisessa ja idässä kaupunkia ympäröivät vuoret, Mino-Mikawan ylänkö. Setossa on 129 410 asukasta (huhtikuussa 2020) ja sen pinta-ala on 111,40 neliökilometriä.
Seton alueelta saadaan keramiikkaan sopivaa hyvälaatuista savea, ja kaupunki onkin jo vuosisatojen ajan ollut tunnettu keramiikan tuotannosta. Alun perin Setoon viitanneesta sanasta setomono on jopa tullut japanin kielessä keramiikkaa merkitsevä yleistermi. Keramiikan valmistuksen alueella lienee aloittanut Kamakura-kaudella 1200-luvulla Shirōzaemon Kagemasa, joka haki oppinsa Song-dynastian Kiinasta. Edo-kaudella tuotantoa sääteli Owarin daimiokunta. Se kehittyi voimakkaasti 1800-luvulla, kun Katō Tamikichi toi alueelle posliinin valmistustaidon Kyūshūn Aritasta, ja edelleen vapautui ja monipuolistui Meiji-restauraation jälkeen. Nykyään kaupungissa tuotetaan erityyppistä keramiikkaa ja lasia aina astioista teollisuuden komponentteihin. Kaupunkioikeudet osana Japanin nykyistä kunnallishallintoa Setolle myönnettiin vuonna 1929. Se on kehittynyt myös yhtenä Nagoyan esikaupungeista.
Seton nähtävyyksiä ovat muun muassa Aichin prefektuurin keramiikkamuseo, Setogura-museo ja Iwayadōn luonnonkaunis puistoalue. Kaupungin rakennettuun kultturiperintöön kuuluvat myös historiallisten keramiikkauunien jäänteet ja Jōkō-jin buddhalainen temppeli. Osa kaupungin vuoristoalueista kuuluu Aichin ylängön puolikansallispuistoon. Setoa palvelevat Nagoya-rautateiden Seto-linja ja Aichin kehärautatien liikennöimä Aichin kehälinja.
Kuvia

Seton keskustaa
Ruska Iwayadōn puistossa
Seton keramiikkafestivaali
Kamagaki no komichi -tie
Seto Digital Tower Monomivuorelta
Aiheesta muualla

Kuvia tai muita tiedostoja aiheesta Seto Wikimedia Commonsissa
Kaupungin internetsivut (japaniksi)
Sipi Siljamäki

Sipi Johannes Siljamäki, vuoteen 1934 Virtanen (22. elokuuta 1904 Turku – 29. tammikuuta 2004 Turku) oli suomalainen osuustoimintaliikkeen vaikuttaja ja yritysjohtaja, joka sai kauppaneuvoksen arvonimen.
Siljamäen vanhemmat olivat työnjohtaja Johan Rikhard Siljamäki ja kauppias Eeva Aleksandra Velan ja puolsi vuodesta 1929 Sirkka Aira Lemmikki Syrjänen. Siljamäki kävi viisi luokkaa Tampereen klassillista lyseota 1915–1922 ja Tampereen kauppaopiston 1925. Opintomatkoja hän teki useisiin eri maihin. Siljamäki oli Singer Sewing Machine Co:n piiritarkastaja 1925–1926, Hyppösen Kenkätehdas Oy:n lähettäjä 1927 ja Sukka Oy:n varastokortiston ja lähetyksen hoitaja 1927.
SOK:lla sittemmin elämäntyönsä tehnyt Siljamäki oli Tampereen konttorin ruoka-, siirtomaa- ja konttoritarvikemyyjä 1927–1934, SOK:n pääkonttorin elintarvikeosaston yleismyyjä 1927–1936, SOK:n Vaasan konttorin elintarvikemyyjä 1936–1938, SOK:n Tampereen konttorin johtajan sijainen 1939–1942, SOK:n pääkonttorin elintarvike- ja maatalousosaston prokuristi 1941–1944 ja hoitaja 1942–1943, SOK:n Joensuun konttorin johtaja 1944–1954 ja Turun konttorin johtaja 1954–1970. Hän oli myös Joensuun kaupunginhallituksen jäsen 948–1954 ja kaupunginjohtajan sijainen 1948–1954. Siljamäellä oli lisäksi useita muita luottamustehtäviä.
Talvisodassa patterin päällikkönä Kenttätykistörykmentti 3:ssa toiminut ja jatkosodassa Raskas Patteristo 12:ssa palvellut Siljamäki oli sotilasarvoltaan reservin majuri (1963). Hän sai kauppaneuvoksen arvonimen 1967.
Rasputina

| Rasputina |
| --- | --- |
 Sarah Bowman, Melora Creager, Jonathon Tebeest
Tiedot
Toiminnassa:  1992–
Tyylilaji:  Cello rock, dark cabaret, indie rock, folk rock
Kotipaikka:  Brooklyn, New York, USA
Jäsenet:  Melora Creager Daniel DeJesus Dawn Miceli
Entiset jäsenet:  Jonathon TeBeest  Sarah Bowman  Zoë Keating  Julia Kent  Kris Cowperthwaite  Agnieszka Rybska  Nana Bornant  Serena Jost  Lisa Haney  Perry James  Tom Martin  Mark Hutchins  Catie D'amica  Melissa Bell  Julie Griner  Stephanie McVey (touring)
Levy-yhtiö:  Filthy Bonnet Records   Columbia Records   Instinct Records  
Aiheesta muualla
Kotisivut
Infobox OKNimi-testi OK: 
Rasputina on yhdysvaltalaisen Melora Creagerin luoma sello-rockyhtye, jonka kokoonpanolla on tapana vaihtua levystä toiseen. 
Creager toimii yhtyeen vokalistina, kirjoittaa yhtyeen sanoitukset ja tekee albumien kannet. Yhtyeen musiikkia kuvaillaan lähinnä synkeänä vaihtoehtorokkina.[lähde? ]
Yhtye on ottanut vahvasti vaikutteita viktoriaanisesta ajasta. Tämä näkyy selkeimmin yhtyeen promootiovalokuvissa sekä esiintymisasuissa, joissa näkyy yleensä aikakaudelle tyypillisiä alusasuja kuten korsetteja.
Kokoonpano (2013)

Melora Creager (1. sello, laulu)
Daniel DeJesus (2. sello, laulu)
Dawn Miceli (lyömäsoittimet, laulu)
Julkaisut > EP:t

Three (3) (promo) (1994)
Three Lil' Nothin's (promo) (1996)
My Fever Broke (Instinct Records, 2003)
Julkaisut > Albumit

Transylvanian Concubine/The Vaulted Eel, Lesson #6 (Oculus Records, 1993)
Thanks For the Ether (Columbia Records, 1996)
How We Quit the Forest (Columbia Records, 1997)
The Lost and Found, 1st Edition (RPM Records, 2001)
Our Lies (2001)
Cabin Fever (Instinct Records, 2002)
The Lost and Found, 2nd Edition (Instinct Records, 2003)
Frustration Plantation (Instinct Records, 2004)
A Radical Recital (Filthy Bonnet Co., 2005)
Julkaisut > Kokoelmat

The Black Bible (Goth Classics) (Cleopatra Records, 1998)
Julkaisut > Remixit

Transylvanian Regurgitations (Columbia Records, 1997)
The Olde HeadBoard (Columbia Records, 1998)
Julkaisut > Soundtrackit

Buffy The Vampire Slayer (TVT Records, 1999)
Triviaa

Rasputina on tehnyt coverin Led Zeppelinin kappaleesta Rock and Roll
Aiheesta muualla

Rasputinan viralliset kotisivut (Arkistoitu – Internet Archive)
Ryömintäkaista

Kehä III:tä Helsingin maalaiskunnan (nykyisen Vantaan) Kuninkaalassa, Kalkkikallion kohdalla vuonna 1970. Vasemmalla raskaalle liikenteelle tarkoitettu ryömintäkaista.
Suomalainen ryömintäkaistan liikennemerkki, joka oli käytössä vuosina 1974-1982.
Ryömintäkaista tai nousukaista on raskaalle ja hitaalle liikenteelle tarkoitettu erillinen ajokaista, jonka tarkoituksena on edistää liikenteen sujuvuutta erityisesti raskaille ajoneuvoille hankalissa ylämäissä. Niitä on rakennettu 1960-luvulla Ruotsissa ja hieman myöhemmin myös Suomessa ainakin Kehä III:lle sekä Helsingin ja Turun väliselle ykköstielle ennen nykyisten kaksiajorataisten teiden valmistumista.
Nykyisin ryömintäkaistat ovat Suomessa harvinaisia. Paimiossa, Turku–Helsinki-moottoritiellä Helsingin suuntaan kulkiessa on yksi ryömintäkaista pitkässä ylämäessä.
Luettelo nousukaistoista

Seuraavassa on lueteltu vuonna 1975 käytössä olleet nousukaistat Tie- ja vesirakennushallituksen mukaan.
Lohjanharju - Turku (nykyisin  ), useita
Hyrkkölänmäki, Korpilahti (nykyisin  )
Evätmäki, Heinola (nykyisin  )
Paltanmäki, Orivesi
Vartinkangas - Honkimaa (ei varsinaisia nousukaistoja)
Kuusikonmäki/Kalkkikallio
Hänninmäki
Kurenkangas (nykyisin  )
1970-luvulla suunnitteilla olleita nousukaistoja:
Useita Uudenmaan tiepiirin alueella
Punkanmäki, Nihattulanmäki, Pelkola
Tuhkamäki
Pyhäntaka, Pohjoismäki, Nikkilänmäki, Peltosmäki, Vehmasmäki, Petosenmäki, Kasurilanmäki
Pohjois-Karjalan tiepiirin alueella
Kalaniemenmäki
Turun tiepiirin alueella, Sarkolanmäki
Ryömä

Ryömä on suomalainen suku, jonka jäsenet ovat vaikuttaneet mm. työväenliikkeessä. Suvun kantaisä, pääjohtaja Hannes Ryömän isä Sakari Ryömä (ent. Ollila, 1834–1915) oli kotoisin Tyrväältä, josta hän vuonna 1877 muutti maanviljelijäksi Ryömän tilalle Karkkuun.
Suvun jäseniä

Hannes Ryömä (1878–1939), lääkäri ja SDP:n kansanedustaja
Mauri Ryömä (1911–1958), lääkäri, SKP:n kansanedustaja, Hannes Ryömän poika
Elvi Sinervo (1912–1986), kirjailija, runoilija ja suomentaja, Mauri Ryömän vaimo
Ilkka Ryömä (1937–1978), suomentaja, Mauri Ryömän ja Elvi Sinervon poika
Liisa Ryömä (1947–2017), suomentaja, Mauri Ryömän ja Elvi Sinervon tytär
Erkki Ryömä (1907–1997), Keskustapuolueen kansanedustaja, Hannes Ryömän veljenpoika
Secrets of the Furious Five

| Secrets of the Furious Five |
| --- | --- |

Ohjaaja:  Raman Hui
Käsikirjoittaja:  Paul McEvoy Todd Berger
Tuottaja:  Karen Foster
Säveltäjä:  Henry Jackman Hans Zimmer John Powell
Leikkaaja:  John Venzon
Pääosat:  Jack Black Dustin Hoffman David Cross Randall Duk Kim Carol Kane Jaycee Chan
Valmistustiedot
Valmistusmaa:   Yhdysvallat
Tuotantoyhtiö:  DreamWorks Animation Reel FX Creative Studios Film Roman
Levittäjä:  Paramount Home Entertainment Paramount Pictures
Ensi-ilta:  2008
Kesto:  24 min
Alkuperäiskieli:  englanti
Edeltäjä:  Kung Fu Panda
Seuraaja:  Kung Fu Panda: Talvijuhla
Aiheesta muualla
IMDb 
AllMovie
Infobox OKNimi-testi OK: 
Kung Fu Panda: Secrets of the Furious Five on Annie-palkittu on lyhytpiirroselokuva, jonka on tuottanut DreamWorks Animation. Elokuva toimii osittain jatkona (tai spin-offina) vuoden 2008 animaatioelokuvalle Kung Fu Panda. Se ilmestyi ensimmäisen kerran Kung Fu Pandan deluxe-DVD-julkaisulla. Elokuva lähetettiin NBC:llä helmikuussa 2009, ja se on nykyään saatavilla erillisellä DVD:llä. Se oli ensiesityksessä Nickelodeonilla maaliskuussa 2011.
Juoni

Mestari Shifu määrää Pon opettamaan ryhmälle railakkaita kanilapsia kungfun alkeita. Onnekseen Polta ei vie kauan saada luokkaan järjestys ja lapset paikoilleen. Hän korostaa heille, että kungfu ei ole vain taistelua, vaan se tarkoittaa ”itsensä huippuosaamista”. Havainnollistaakseen väitteensä hän alkaa kertoa tarinoita Hurjan viisikon jäsenten menneisyydestä.
Juoni > Mestari Mantis

Nuoruudessaan sirkka Mantis oli äkkipikainen ja kärsimätön soturi, joka oli altis tekemään hätiköityjä johtopäätöksiä ja impulsiivisia päätöksiä. Kun hän joutuu krokotiilirosvojen vangiksi, hänen täytyy opetella kärsivällisyyttä, jotta pystyy yllättämään sieppaajansa.
Juoni > Mestari Kyy

Kyy, Suuren Mestari Kyyn tytär, syntyi ilman myrkyllisiä kulmahampaita. Hänen isänsä, joka suojeli myrkkyhampaillaan kylää, oli epätoivoinen, koska tyttärestä ei voisi tulla hänen tilalleen uutta soturia. Eräänä päivänä festivaaleilla Suuri Mestari Kyy kohtaa gorillan, joka käyttää haarniskaa rikkoakseen hänen myrkkyhampaansa. Tytär näkee isänsä vaarassa ja taistelee gorillaa vastaan ilman kulmahampaita – ja voittaa.
Juoni > Mestari Kurki

Kurki oli kungfu-akatemian epävarma talonmies, kunnes akatemian tähtioppilas Mei Ling rohkaisi häntä yrittämään oppilaspaikkaa koulussa. Vaikka hänen hermonsa pettävät muiden nauraessa, hän luiskahtaa vahingossa haastealueelle ja läpäisee testin itsevarmuudellaan. Hänen laiha kehonsa osoittautui hyödyksi ja takasi hänelle mahdollisuuden onnistua muiden epäonnistuessa.
Juoni > Mestari Tiikeritär

Tiikeritär oli orpo, jota pidettiin saalistajana voimiensa ja niiden hallitsemattomuutensa vuoksi. Mestari Shifu opettaa hänelle voimien hallitsemista, kunnes hän pystyy suorittamaan herkkiä ja arkaluontoisia tehtäviä. Kun kukaan ei vieläkään adoptoi häntä, mestari Shifu ottaa hänet oppilaakseen ja kouluttaa häntä.
Juoni > Mestari Apina

Apina oli kylänsä häirikkö, joka piinasi kyläänsä, koska oli joutunut julkiseen häpeään nuoruudessaan. Hän uhmasi kaikkia ja pakotti heidät lähtemään, kunnes Mestari Oogway voitti hänet. Sen sijaan että Oogway olisi käskenyt hänet lähtemään, hän pyysi Apinaa jäämään ja käyttämään taitojaan hyvän palvelemiseen.
Juoni > Loppu

Lopussa Shifu palaa nähdäkseen, ettei Po ole edistynyt opettamisessa. Hän kuitenkin aliarvioi Pon kykyjä jälleen ottaen huomioon kuinka paljon kanit ovat oppineet. Kun Polta kysytään, millainen hänen ensimmäinen päivänsä kungfun parissa oli, kaikki epämiellyttävät muistot alkuperäisestä elokuvasta palaavat hänen mieleensä ja hän sanoo ylpeänä: ”Se oli aivan mahtava!”
Ääninäyttelijät

| Suomenkielinen ääninäyttelijä | Rooli |
| --- | --- |
Tuomas Uusitalo: Po
Ismo Kallio: Shifu
Akira Takaki: Nörtti pupu
Arttu Hämäläinen: Kärsimätön pupu
Maria Takaki: Ujo pupu
Maria Takaki: Suloinen pupu
Arttu Wiskari: Mantis
Susa Saukko: Muurahainen
Vesa Hämes: Leppäkerttu 1
Pasi Ruohonen: Leppäkerttu 2
Maija-Liisa Peuhu: Uuhi
Pasi Ruohonen: Gorilla
Pasi Ruohonen: Krokotiili
Pasi Ruohonen: Härkä
Vesa Hämes: Krokotiilit
Markku Huhtamo: Isäkyy
Susa Saukko: Äitikyy
Susa Saukko: Uhri
Juulia Rönkkö: Nuori Kyy
Jenni Sivonen: Mei Ling
Kari Ketonen: Kurki
Vesa Hämes: Opettaja
Emilia Korenius: Nuori Tiikeritär
Tommi Evilä: Apina
Ossi Ahlapuro: Oogway
Markus Degerman Arttu Hämäläinen Vesa Hämes Markku Huhtamo Jaana Hovinen Vaula Hyry Ralf Öhberg Pasi Ruohonen Akira Takaki Maria Takaki: Muissa rooleissa
Suomenkielisen version on kääntänyt Annamari Metsävainio ja sen on ohjannut Magnus Axberg.
Palkinnot

Secrets of the Furious Five oli ehdolla kahdeksaan Annie-palkintoon Annie-gaalassa vuonna 2009. Elokuva voitti niistä neljä:
Parhaan televisiosarjan hahmoanimoinnin Annie-palkinto
Parhaan televisiosarjan hahmosuunnittelun Annie-palkinto
Parhaan televisiosarjanmusiikin Annie-palkinto
Parhaan televisiosarjantuotantosuunittelun Annie-palkinto
Selim Amallah

Selim Amallah vuonna 2018.
Selim Amallah (arab. سليم أملاح‎, Salīm ’Amallāḥ; s. 15. marraskuuta 1996 Hautrage, Belgia) on marokkolais-belgialainen jalkapalloilija, pelipaikaltaan hyökkäävä keskikenttäpelaaja. Hän edustaa Espanjan La Ligassa pelaavaa Real Valladolidia. Hän on pelannut Marokon maajoukkueessa marraskuusta 2019 alkaen.
Amallah pelasi tammikuuhun 2023 saakka Belgiassa. Hän siirtyi kesällä 2015 Monsista Mouscroniin, jossa hän pelasi ensimmäiset kolme pääsarjaotteluaan heinä-elokuussa 2015. Seuraavalla kaudella hän pelasi toisella sarjatasolla Tubizessa. Kaudet 2017–2019 hän edusti jälleen Mouscronia ja pelasi 52 liigaottelua, joissa hän teki 14 maalia. Kesällä 2019 hän siirtyi Standard Liègeen, jossa hän on marraskuun 2022 loppuun mennessä pelannut 80 liigaottelua ja tehnyt 24 maalia. Kauden 2020–2021 Belgian cupissa hän teki välierässä Eupenia vastaan vieraskentällä 0–1-voittomaalin ja pelasi myös loppuottelussa, jonka Liège hävisi Genkille. Eurooppa-liigassa Amallah pelasi viisi ottelua kaudella 2019–2020 ja teki maalin vierasottelussa Eintracht Frankfurtia ja kotiottelussa Arsenalia vastaan. Seuraavalla kaudella hän teki Eurooppa-liigan karsinnoissa kolmessa ottelussa neljä maalia. Varsinaisessa Eurooppa-liigassa hän pelasi kolme ottelua mutta ei tehnyt maaleja.
Amallah pelasi Marokon A-maajoukkueessa ensimmäiset kaksi otteluaan marraskuussa 2019. Tammikuussa 2022 hän pelasi Afrikan-mestaruuskilpailuissa viisi ottelua ja teki maalin alkulohko-ottelussa Komoreita vastaan. Marokko putosi jatkosta hävittyään puolivälierissä Egyptille. MM-kilpailuissa 2022 Marokko eteni kaikkien aikojen ensimmäisenä afrikkalaismaana välieriin, ja Amallah pelasi joukkueensa kaikki seitsemän ottelua ja niistä neljä avauskokoonpanossa. Hän on heinäkuun 2024 loppuun mennessä pelannut kaikkiaan 37 maaottelua, joista avauskokoonpanossa 25 ottelua, ja tehnyt niissä neljä maalia: yhden lokakuussa 2020 ystävyysottelussa Senegalia vastaan, kaksi lokakuussa 2021 MM-karsintaottelussa Guineaa vastaan ja yhden tammikuussa 2022 Afrikan-mestaruuskilpailuissa Komoreita vastaan.
Selim Colliander

Knut Selim Alexander Colliander (18. helmikuuta 1885 Turku – 15. elokuuta 1937 Helsinki) oli suomalainen insinööri ja lelutehtailija. Colliander osallistui ruotsinkielisten aktivistipiirien toimintaan ja hän oli mukana ministeri Heikki Ritavuoren murhan suunnittelussa ja hänen tehtävänään oli näyttää murhan tekijälle Ernst Tandefeltille kuka Ritavuori oli.
Collianderin vanhemmat olivat Knut Agaton Colliander (1857–1886) ja Maria Katarina Martin (s. 1849). Hän kävi Kotkan yhteiskoulua ja opiskeli sitten Saksissa Saksassa täydentäen opintonsa Freibergin teknillisessä yliopistossa. Hän oli työssä Kööpenhaminassa ja palasi sitten 1908 Suomeen jossa hän oli Suomen Kiviteollisuus Oy - Finska Stenindustri Ab:n teknillisenä johtajana. Vuosina 1911–1919 Colliander oli International Granite Co:n toimitusjohtajana Hampurissa. Colliander oli mukana Suomen sisällissodassa valkoisten joukossa Mikkelin pioneerien komppanianpäällikkönä.
Vuonna 1916 perustetun Osakeyhtiö Kvarts Aktiebolagin toimitusjohtajana ja osakkaana ollut Colliander osti keväällä 1916 Malakias Saksalta Kangasniemen Ylänteenniemellä sijainneen 11 hehtaarin lohkotilan, jonka alueella sijaitsi kvartsiesiintymä. Yhtiö perusti alueelle kvartsilouhoksen, josta louhe kuljetettiin kapearaiteista rautatietä pitkin niemen itärannalle olleelle laivalaiturille. Louhe kuljetettiin sitten proomuilla Otavan satamaan ja sieltä edelleen rautateitse Imatralle Oy Vuoksenniska Ab:n edeltäjän Elektrometallurgiska Aktiebolagetin rautasulatolle. Kvartsilouhoksen toiminta päättyi jo 1919 sillä louhinta ja kuljetus osoittautui liian kalliiksi ja lisäksi kvartsin laatu oli vaihdellut liikaa. Louhoksen rakennukset huutokaupattiin ja yhtiö purettiin sen jälkeen. Kvartsilouhos oli vielä lyhyen aikaa käytössä vuonna 1940.
Vuonna 1922 Colliander perusti Helsingin maalaiskunnan Malmille (Pukinmäki) Selim Colliander & Co:n, joka valmisti maalattuja peltisiä leikkikaluja. Colliander oli vuodesta 1931 halkosaha Oy Agraria Ab:n hallituksen puheenjohtajana ja hän oli myös jonkin aikaa Ab Granit Oy:n palveluksessa. Colliander joutui 1930-luvun alun pulavuosina talousvaikeuksiin ja hän teki vararikon 1935. Collianderin Björkbacka-uudistila ja Malmilla sijainnut tehdas myytiin pakkohuutokaupalla. Vuodesta 1936 lähtien Colliander oli tarkastusinsinöörinä puolustusministeriön tarkastusosastolla. Colliander kuoli heinäkuussa 1937 Helsingissä 52-vuotiaana.
Heikki Ritavuoren murhaajan Ernst Tandefeltin vuonna 1927 oikeuskansleri Axel Charpentierille lähettämän selostuksen mukaan murhan pääsuunnittelija oli ollut entinen Helsingin suojeluskuntapiirin päällikkö, kenraalimajuri Paul von Gerich, murhan käytännön valmisteluista oli vastannut Yliopiston apteekin apteekkarina toiminut tunnettu aktivisti Oscar Jansson ja insinööri Knut Selim Colliander puolestaan oli kahden Töölöön tehdyn tunnistamismatkan aikana näyttänyt Tandefeltille kuka Ritavuori oli.
Serik

| Serik |
| --- | --- |

 Serik
 Koordinaatit: 36°55′N, 31°06′E 
Valtio:   Turkki
Maakunta:  Antalyan maakunta
Hallinto:  
 – Pormestari:  Enver Aputkan
Väkiluku (2019):  129 418
Infobox OKVirheellinen NIMI-arvo: 
Serik on piirikunta Turkin Antalyan maakunnassa. Vuoden 2019 väestönlaskennassa Serikin väkiluku oli 129 418.
Aiheesta muualla

Kuvia tai muita tiedostoja aiheesta Serik Wikimedia Commonsissa